La comarca de val d'Izarbe yera tradicionalment bascofablant, pero en Puent de la Reina i heba muita población orichinaria de lo norte de los Pireneus y en contacto con los pelegrins, y doncas, se i charraba tamién occitán cispirenenco. Dica bien entrato lo sieglo XIX lo basco yera la luenga que se charraba en tota la val d'Izarbe, perdendo-se lo suyo uso quasi de tot a principios de lo sieglo XX a causa de lo trafego chenerato por las guerras y por los triballadors foranos de lo ferrocarril de lo Carrascal. Huei bi ha un chicot aumento de fablants favoreixito por los programas de vasquización que se fan dende lo Gubierno de Navarra.